gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3671, del 21-01-2000 (2000/378)

CORRECCIÓ d'errades de l'Ordre de 15 de desembre de 1999, de la Conselleria de Benestar Social, per la qual es regulen i convoquen ajudes en matèria de serveis socials per a l'exercici 2000.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/378


Data del document
:   13-01-2000

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * ajuda pública
    * servei social
    * suport econòmic

CORRECCIÓ d'errades de l'Ordre de 15 de desembre de 1999, de la Conselleria de Benestar Social, per la qual es regulen i convoquen ajudes en matèria de serveis socials per a l'exercici 2000. [2000/F378]
  
Advertides les errades que tot seguit es detallen en la publicació de l'ordre esmentada en el Diari Oficial de la Generalitat Valenciana número 3.660, de 5 de gener de 2000, es fan a continuació les rectificacions corresponents.
  
- En l'article 12, Mòduls econòmics, punt 1, en establir-se els mòduls per a cada tipus de centre, on diu:
  
«1.1 Residències de Tercera Edat (365 dies)
  
...................................................................
  
1.2 Centres d'Atenció a la Dona (365 dies)».
  
Ha de dir:
  
«1.1 Residències de Tercera Edat (366 dies)
  
...................................................................
  
1.2 Centres d'Atenció a la Dona (366 dies)».
  
- En l'article 35, Terminis de presentació, punt 2, referit a les Prestacions Econòmiques Individualitzades, on diu:
  
«2. Per a Prestacions Econòmiques Individualitzades, des de l'endemà de la publicació d'aquesta ordre fins al 31 de setembre de l'any 2000».
  
Ha de dir:
  
«2. Per a Prestacions Econòmiques Individualitzades, des de l'endemà de la publicació d'aquesta ordre fins al 30 de setembre de l'any 2000».
  
València, 13 de gener de 2000
  
La consellera de Benestar Social,
Diari Oficial de la Generalitat Valenciana


Sumari del DOGV 3882, del 21-11-2000 (2000/9169)

Expedient número 136/2000. Adjudicació del subministrament i la instal·lació dels equipaments de maquinari i programari per als nuclis disseminats i elements associats.
------------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/9169


Data del document
:   13-11-2000

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 136/2000. Adjudicació del subministrament i la instal·lació dels equipaments de maquinari i programari per als nuclis disseminats i elements associats. [2000/X9169]
  
La Presidència de la Generalitat Valenciana, en compliment del que estableix l'article 93.2 del Text Refós de la Llei de Contractes de les Administracions Públiques i 119 del Reglament, i als efectes que s'hi determinen, fa pública l'adjudicació del contracte següent:
  
1. Entitat adjudicadora
  
a) Organisme: Generalitat Valenciana. Presidència de la Generalitat Valenciana.
  
b) Dependència que tramita l'expedient: Secretaria General Administrativa.
  
c) Número d'expedient: 136/2000 (/00 mod.)
  
2. Objecte del contracte
  
a) Tipus de contracte: subministrament.
  
b) Descripció de l'objecte: subministrament i instal·lació dels equipaments de maquinari i programari per als nuclis disseminats i elements associats.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana, de 21 de juny de 2000; Boletín Oficial del Estado, de 4 de juliol de 2000.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: cent noranta-nou milions sis-centes seixanta-tres mil dues centes pessetes (478.167.081 PTA) (1.200.000 euros)
  
5. Adjudicació
  
a) Data: 31 d'octubre de 2000.
  
b) Contractista: DINSA, Desarrollo Informático, SA.
  
c) Import d'adjudicació: cent noranta-vuit milions tres-centes vuitanta-nou mil pessetes (565.736.387 PTA/1.192.341,90 euros).
Diari Oficial de la Generalitat Valenciana


Sumari del DOGV 3686, del 11-02-2000 (2000/693)

Informació pública de la modificació puntual del pla parcial residencial sobre el sector 1 del sòl urbanitzable de Massalfassar.
--------------------------------------------------------------------------------------------------------------------------------

### Dades del document

Número de DOGV
:   3686

Data del DOGV
:   11-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/693


Organisme emissor
:   Ajuntament de Massalfassar

Tipus de document
:   Anunci

Informació pública de la modificació puntual del pla parcial residencial sobre el sector 1 del sòl urbanitzable de Massalfassar. [2000/Q693]
  
Mitjançant el Decret d'Alcaldia de data 25 de gener de 2000, i en compliment del que s'estableix en l'article 55 i concordants de la Llei 6/1994, de la Generalitat Valenciana, Reguladora de l'Activitat Urbanística (LRAU), s'ha resolt sotmetre a exposició pública, mitjançant la inserció de l'anunci corresponent en el Diari Oficial de la Generalitat Valenciana i en un diari no oficial d'informació general de la Comunitat Valenciana, la modificació puntual del pla parcial residencial sobre el sector 1 del sòl urbanitzable de Massalfassar (València), presentada en aquest ajuntament per la senyora Inmaculada Antequera Terroso, en nom i representació de la mercantil IAT Asesores Legales y Financieros de Construcción, SL.
  
En virtut d'aquesta exposició al públic, qualsevol ciutadà podrà consultar l'exemplar complet del projecte de modificació que es troba dipositat a les oficines municipals d'aquest ajuntament situades a la plaça de l'Església, número 5, de Massalfassar, en horari de 09.00 a 14.00 hores, i formular les al·legacions i presentar els documents que estime oportuns en el termini de 20 dies comptadors des de la publicació d'aquest edicte.
Diari Oficial de la Generalitat Valenciana


Sumari del DOGV 3837, del 15-09-2000 (2000/7113)

RESOLUCIÓ de 25 d'agost de 2000, del director general per als Recursos Humans i Econòmics, per la qual fa públic el resultat del concurs oposició per a la provisió de places vacants de facultatiu especialista en radiodiagnòstic de la Conselleria de Sanitat (DOGV núm. 3.480, de 23.04.1999).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7113


Organisme emissor
:   Conselleria de Sanitat

Tipus de document
:   Resolució

RESOLUCIÓ de 25 d'agost de 2000, del director general per als Recursos Humans i Econòmics, per la qual fa públic el resultat del concurs oposició per a la provisió de places vacants de facultatiu especialista en radiodiagnòstic de la Conselleria de Sanitat (DOGV núm. 3.480, de 23.04.1999). [2000/X7113]
  
Vista la proposta formulada per tribunal de selecció del concurs oposició per a la provisió de places de facultatiu especialista en radiodiagnòstic.
  
Segons el que estableix l'article 9 de la convocatòria, resolc:
  
Nomenar els aspirants seleccionats que s'allisten en l'annex.
  
Els aspirants que hagen obtingut plaça disposaran del termini d'un mes, comptador a partir de l'endemà de la publicació d'aquesta resolució en el Diari Oficial de la Generalitat Valenciana per a incorporar-se a les destinacions respectives i efectuar-ne la presa de possessió, que es durà a terme, després que el director general per als Recursos Humans i Econòmics els haurà lliurat el nomenament corresponent, davant el director del centre a què estiga adscrita la plaça. Perdran els seus drets inherents a aquest concurs oposició les persones que, sense causa suficientment justificada, deixen passar el termini sense incorporar-s'hi.
  
Aquesta resolució exhaureix la via administrativa i s'hi pot interposar, alternativament, recurs potestatiu de reposició davant la Conselleria de Sanitat, dins del termini d'un mes comptador des de l'endemà de la publicació d'aquesta resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé directament recurs contenciós administratiu davant la sala corresponent del Tribunal Superior de Justícia de la Comunitat Valenciana dins del termini de dos mesos comptadors des de l'endemà de la publicació d'aquesta resolució, segons que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 d'agost de 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3905, del 27-12-2000 (2000/10590)

Expedient número 2000/03/114. Millora de la séquia mare de Rascanya des de l'assut antic del riu Túria fins a l'alqueria del Colom i Enrique el Rayo, en el terme municipal de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3905

Data del DOGV
:   27-12-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/10246


Data del document
:   23-12-2000

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * València
    * contracte d'obres
    * adjudicació de contracte administratiu

Expedient número 2000/03/114. Millora de la séquia mare de Rascanya des de l'assut antic del riu Túria fins a l'alqueria del Colom i Enrique el Rayo, en el terme municipal de València. [2000/10383]
  
1. Entitat adjudicadora.
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servei de Gestió Administrativa
  
c) Número d'expedient: 2000/03/114
  
2. Objecte del contracte:
  
a) Tipus de contracte: obra
  
b) Descripció de l'objecte: millora de la séquia mare de Rascanya des de l'assut antic del riu Túria fins a l'alqueria del Colom i Enrique el Rayo, en el terme municipal de València
  
c) Diari oficial i data de publicació de l'anunci de licitació: DOGV de 26.09.2000
  
3. Tramitació, procediment i forma d'adjudicació:
  
a) Tramitació: ordinària
  
b) Procediment: obert
  
c) Forma: concurs
  
4. Pressupost de base de licitació:
  
Import total: 70.208.213 PTA / 599.947,27 euros.
  
5. Adjudicació:
  
a) Data: 01.12.2000
  
b) Contractista: Pavasal Empresa Constructora, SL
  
c) Nacionalitat: espanyola
  
d) Import d'adjudicació: 88.907.137 PTA / 499.633,38 euros.
  
València, 13 de desembre de 2000.- La consellera d'Agricultura, Pesca i Alimentació: Maria Àngels Ramon-Llin i Martínez.
  
Conselleria de Agricultura, Pesca i Alimentació
Diari Oficial de la Generalitat Valenciana


Sumari del DOGV 3818, del 21-08-2000 (2000/6371)

Expedient número 400/2000. Adjudicació del subministrament de 351.000 dosis de vacuna conjugada contra el meningococ C.
-----------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/6371


Data del document
:   27-07-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * vacuna
    * contracte de subministraments
    * adjudicació de contracte administratiu

Expedient número 400/2000. Adjudicació del subministrament de 351.000 dosis de vacuna conjugada contra el meningococ C. [2000/X6371]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer Misser Mascó, 31, 46691 València. Telèfon 41 887 56 01, fax 96 386 66 07.
  
c) Número d'expedient: 400/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de 351.000 dosis de vacuna conjugada contra el meningococ C.
  
c) Lots: 4.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: mil quatre-cents seixanta-dos milions dues-centes quaranta mil pessetes (7.972.238.752 pessetes / 8.788.239,40 euros).
  
5. Adjudicació
  
a) Data: 19 de juliol de 2000.
  
b) Contractistes:
  
Lot pessetes/euros
  
1.- Cyanamid Ibérica, SA 060.056.750/3.087.759,79
  
2, 3, 4.- Lab. Dr. Esteve, SA 836.028.646/5.130.431,65
  
c) Nacionalitat: espanyola.
  
d) Import d'adjudicació: mil tres-cents seixanta-set milions tres-centes noranta-dues mil pessetes (5.449.351.476 pessetes / 8.218.191,43 euros).
Diari Oficial de la Generalitat Valenciana


Sumari del DOGV 3775, del 20-06-2000 (2000/4488)

Rotlle d'apel·lació número 41/2000. Cèdula de notificació.
----------------------------------------------------------

### Dades del document

Número de DOGV
:   3775

Data del DOGV
:   20-06-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/4488


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 41/2000. Cèdula de notificació. [2000/F4488]
  
La Secció Sisena de l'Audiència Provincial de València ha dictat, en el rotlle d'apel·lació número 41/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 386
  
- Presidenta: Ana Pérez Tórtola
  
- Magistrats:
  
· Rafael Sempere Doménech
  
· Purificación Martorell Zulueta
  
València, 25 d'abril de 2000
  
La Secció Sisena d'aquesta audiència provincial, sent-ne ponent el magistrat Rafael Sempere Doménech, ha vist les actuacions de judici verbal promogudes davant el Jutjat de Primera Instància número 22 de València pel senyor José Daniel Parrilla Rubio contra Winterthur Seguros Generales, SA, Consorci de Compensació d'Assegurances i el senyor Francisco Montagud Silvestre, sobre reclamació de quantitat, pendents davant d'aquesta en virtut del recurs d'apel·lació interposat pel demandat Consorci de Compensació d'Assegurances, que, en el seu escrit d'apel·lació, va al·legar els motius pels quals dissentia de la resolució dictada en primera instància.
  
Decisió
  
1. Estimem parcialment el recurs d'apel·lació formulat per l'advocat de l'estat en la representació que exerceix per ministeri de la Llei del Consorci de Compensació d'Assegurances.
  
2. Revoquem en part la sentència impugnada de data 20 de novembre de 1998, del Jutjat de Primera Instància número 22 de València, només en el sentit de deixar sense efecte el pronunciament sobre l'increment del 20% dels interessos legals respecte del Consorci de Compensació d'Assegurances, i s'imputa l'interés legal des de la data de la reclamació judicial (20.03.1993). Confirmem els altres punts de la sentència apel·lada.
  
3. No fem imposició de les costes d'aquesta alçada.
  
I, quan pertoque, retorneu les actuacions originals al jutjat de procedència, amb un certificat literal d'aquesta mateixa resolució i l'ofici oportú.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
No s'hi pot interposar el recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Francisco Montagud Silvestre.
Diari Oficial de la Generalitat Valenciana


Sumari del DOGV 3865, del 26-10-2000 (2000/8526)

ACORD de 17 d'octubre de 2000, del Govern Valencià, pel qual es nomena auditor de Ciutat de les Arts i de les Ciències, SA, per a l'exercici 2000.
--------------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8526


Organisme emissor
:   Ciutat de les Arts i de les Ciències, SAU

Tipus de document
:   Acord

ACORD de 17 d'octubre de 2000, del Govern Valencià, pel qual es nomena auditor de Ciutat de les Arts i de les Ciències, SA, per a l'exercici 2000. [2000/X8526]
  
El Govern Valencià, en la reunió del dia 17 d'octubre de 2000, adoptà l'acord següent:
  
El Govern Valencià, reunit a València el dia 17 d'octubre de 2000, com a Junta Universal d'Accionistes de Ciutat de les Arts i de les Ciències, SA, accepta els punts següents com a ordre del dia de la reunió:
  
1r. Nomenament com auditora de Ciutat de les Arts i de les Ciències, SA, per a l'exercici 2000, de l'entitat GESEM Auditores.
  
2n. Autorització al president del Consell d'Administració per a la protocol·lització i inscripció de l'acord.
  
En tractar-se d'una empresa pública de la Generalitat Valenciana i ser aquesta l'únic soci, es troben presents tots els accionistes de la societat.
  
El Govern Valencià, després de la deliberació oportuna i en no haver-hi intervencions de les quals se sol·licita la constància, en qualitat de Junta Universal d'Accionistes de Ciutat de les Arts i de les Ciències, SA, a la vista de la resolució de l'expedient instruït per a la contractació dels serveis de col·laboració en treballs d'auditoria amb la Intervenció General de la Generalitat Valenciana, dictada pel conseller d'Economia i Hisenda el 9 d'agost de 1999,
  
ACORDA
  
Primer
  
Nomenar auditora de Ciutat de les Arts i de les Ciències, SA, per a l'exercici 2000, l'entitat GESEM Auditores, inscrita en el Registre Oficial d'Auditors de Comptes (ROAC) amb el número 50894, i en el Registre Mercantil de Madrid, tom 9.661, general 8366, secció 3a, Llibre de Societats, foli 80, full 89126/1, inscripció 1a, amb CIF número U52536387, amb domicili en el c/ Guillem de Castro, núm. 65, 4a planta, 46385 València.
  
Segon
  
Autoritzar el president del Consell d'Administració per a la realització de tots els actes necessaris per a l'execució de l'anterior punt de l'ordre del dia, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
No havent-s'hi debatut més assumptes que els consignats en l'ordre del dia, s'aprova la present acta de la Junta Universal d'Accionistes de Ciutat de les Arts i de les Ciències, SA.
  
El present acord serà publicat en el Diari Oficial de la Generalitat Valenciana.
  
València, 17 d'octubre de 2000
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3824, del 29-08-2000 (2000/6522)

Informació pública del projecte bàsic d'autorització administrativa per al servei públic de distribució de gas natural per a usos domesticocomercials al terme municipal d'Alquerías del Niño Perdido, presentada per la Compañía Española de Gas, SA. CBREDE/2000/11.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6522


Organisme emissor
:   Conselleria d'Indústria i Comerç

Tipus de document
:   Anunci

Informació pública del projecte bàsic d'autorització administrativa per al servei públic de distribució de gas natural per a usos domesticocomercials al terme municipal d'Alquerías del Niño Perdido, presentada per la Compañía Española de Gas, SA. CBREDE/2000/11. [2000/X6522]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en l'article 9 del Reglament de Servei Públic de Gasos Combustibles, aprovat pel Decret 2.913/1973, de 26 d'octubre, se sotmet a informació pública el següent projecte d'autorització administrativa.
  
Peticionari: Compañía Española de Gas, SA. NIF A-08009722, amb seu social al c/ Gravador Esteve, 14 de València.
  
Objecte de la petició: autorització administrativa per a la distribució de gas natural, per a usos domesticocomercials al terme municipal d'Alquerías del Niño Perdido.
  
Característiques de les instal·lacions:
  
Tipus de gas: gas natural en canalització enterrada.
  
Àrea d'autorització: l'autorització afecta el terme municipal d'Alquerías del Niño Perdido.
  
Pressupost: 780.031.662 PTA.
  
Cosa que es fa pública perquè siga coneguda per tota la gent i perquè totes aquelles persones naturals o jurídiques que consideren afectats els seus drets puguen examinar els projectes respectius al Servei Territorial d'Indústria i Energia, c/ Cavallers núm. 8, 12900 Castelló de la Plana, i presentar en triple exemplar al dit centre les al·legacions que consideren oportunes en el termini de vint dies a partir de l'endemà de la inserció d'aquest anunci.
Diari Oficial de la Generalitat Valenciana


Sumari del DOGV 3739, del 28-04-2000 (2000/2540)

RESOLUCIÓ de 13 de març de 2000, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 363, emissió 15 de març de 2000.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3739

Data del DOGV
:   28-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2540


Organisme emissor
:   Institut Valencià de Finances

Tipus de document
:   Resolució

RESOLUCIÓ de 13 de març de 2000, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 363, emissió 15 de març de 2000. [2000/S2540]
  
La subhasta número 363 de Pagarés de la Generalitat Valenciana ha estat convocada el passat dia 1 de març de 2000, i sent el dia d'emissió el 15 de març de 2000, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 13 de març de 2000.- El director general de l'Institut Valencià de Finances: José Manuel Uncio Lacasa.